“Mul on Teile vaid üks palve: jätke meid oma eestluse vaenulike teooriatega rahule!”
#000001
Danske panga väidetava rahapesuga seoses kinni peetud 10 inimest olid peamiselt kliendihaldurid, kõiki neid süüdistatakse rahapesus, musta raha oli kokku 300 miljoni euro mahus.
#000003
“Kõige otsemalt öelduna on tegemist nii-öelda esimese kaitsevalliga rahapesuvastases võitluses. Need on inimesed, kes on peamiselt olnud kliendihaldurid ja kelle töö on olnud teada anda neist rahapesujuhtumitest, neid ära hoida,” ütles riigi peaprokurör Lavly Perling pressikonverentsil.
#000004
Ta lisas, et kinni on peetud 10 inimest, neid kõiki kahtlustatakse rahapesus suures ulatuses. Ühele inimesele on esitatud ka kahtlustus altkäemaksu võtmises ja ühele sellele kaasaaitamises. Kokku oli uuritud rahapesuahelates musta raha 300 miljoni euro eest.
#000005
Pressiteates täpsustas riigiprokuratuur, et teisipäeval kinni peetud kuus ning kolmapäeval kinni peetud neli inimest on kõik Danske panga mitteresidentide üksuse endised töötajad. Neid kahtlustatakse selles, et nad aitasid panga klientidel süsteemselt ja koordineeritult läbi Danske liigutada rahapesukahtlusega raha.
#000006
Üks kinnipeetutest Danske panga Eesti filiaali rahapesukahtluse kriminaalasjas on Juri Kidjajev, kes juhtis arvatava rahapesu aastail panga privaat- ja välispanganduse osakonda.
#000008
Keskkriminaalpolitsei direktor Aivar Alavere ütles pressikonverentsil, et enamik kümnest kinni peetud inimesest oli mainitud ka Browderi avalduses. Danske Panga eksjuht Aivar Rehe ei kuulu inimeste hulka, kes kinni peeti.
#000009
Perlingu sõnul puudutas juhtum kaht eelkuritegu, üks neist Gruusias ja teine Aserbaidžaanis. Pestud summa võib olla ligikaudu miljon eurot. Eelkuritegudest oli Gruusias tegu kelmuse ning Aserbaidžaanis väidetava maksukuriteoga.
#000010
Menetlust juhtiv riigiprokurör Marek Vahing avaldas, et praeguseks on esitatud 10 taotlust vara arestimiseks 1,5 miljoni euro ulatuses, kuna kahtlustatavad on saanud enda tegevuse eest tasu. Vara on arestitud nii sularahas, kontojäägina, lisaks ka autosid ning kinnisasju.
#000011
Vahing rääkis uurimise tagamaade kohta, et 2017. aasta suveks oli uuriv ajakirjandus jõudnud oma tööga päris kaugele. “Uuriva ajakirjanduse roll Danske erinevate rahapesukahtluste välja toomisel oli heaks initsiaatoriks edasistele tegevustele,” rääkis ta.
#000012
Sel ajal hakkas prokuratuurile laekuma informatsiooni, mida neil varem ei olnud. “2018. aasta suvel hakkasime informatsioonikillukesi oma vahel kokku panema. Kõige olulisemaks infokilluks oli see, et meile laekus vihjeid, et tegevus Danskes oli süstemaatiline ning seda tehti raha eest, omakasu huvides – juriidiliselt väljendades altkäemaksu eest,” rääkis Vahing. “Tekkis võimalus hakata uurima.”
#000013
Vahing selgitas, et praegu ongi tegelenud prokuratuur eelkõige kahe rahapesuahelaga – Gruusia ja Aserbaidžaani omaga -, mille kohta on pangal rohkem kvaliteetset informatsiooni. Andmeid on tema sõnul aga veel palju rohkem ning suurt osa neist pole prokuratuur jõudnud veel läbi töötada.
#000014
Osa säärastest vähemkvaliteetsetest andmetest on näiteks Browderi taotluses sisalduv teave võimalikest seostest Venemaaga.
#000015
Nii Perlingu kui Vahingu sõnul võib kahtlusaluste ring laieneda. “Kolmapäeval kahtlustuse saanud inimesed tähendavad selles kriminaalasjas avalike menetlustoimingute algust. Praeguseks kahtlustuse saanud inimesed on Danske panga endised kliendihaldurid ning divisjoni juht. Võib üsna kindlalt öelda, et kahtlustatavaid lisandub veelgi,” ütles Vahing.
#000017
“Arvestades Danske pangas toimunud mastaapse rahapesu mõju Eesti finantssektorile ja riigi mainele tervikuna peame väga oluliseks välja selgitada, miks ja kuidas Danske pangas selline tegevus toimuda sai. Eesti oli selles rahapesuskeemis peamiselt transiitriik,” ütles keskkriminaalpolitsei juht Alavere.
#000018
Alles järgmises etapis on mahuka rahvusvahelise koostöö tulemusel loodetavasti võimalik jõuda jälile raha tegelikele kasusaajatele ja sellele, kuhu see raha paigutat, lisas ta. “Seni kahtlustuse saanud inimesed võimaldasid kuritegelikku raha pesta, kuid ei olnud ilmselgelt peamised kasusaajad,” rääkis Alavere.
#000019
Teisipäeval pidas keskkriminaalpolitsei kinni kuus ning kolmapäeva hommikul veel neli endist Danske panga töötajat, teatas riigiprokuratuur kolmapäeval.
#000020
Riigiprokuratuuri teatel on alust kahtlustada panga endisi töötajaid selles, et nad võimaldasid teadlikult panga klientidel liigutada rahapesukahtlusega raha.
#000021
← Previous MTA: maksuvaba tulu soovitakse kätte saada ühekorraga
Indrek Tarand pääses prokuratuuri küüsist Next →
#000022
Isamaa Tartu piirkond valis üldkogul uue juhatuse
#000023
Raivo Aeg peab jalgpallihalli ehitamist kommunismiohvrite memoriaali kõrvale kohatuks
#000025
Koroonaviiruse levik – viie päevaga eriolukorra kehtestamisest koolide ja piiride sulgemiseni
#000029
ENPA toetas Vene delegatsiooni õiguste taastamist
#000032
Kontakt Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000033
Toome igapäevaselt lugejate, vaatajate ja kuulajateni arutamist väärivaid teemasid erinevates valdkondades. Eesti Uudiste väike isamaaline toimetus edastab uut infot nii helis, pildis kui tekstides.
#000034